# SWISS International Air Lines

### Από τη Βικιπαίδεια, την ελεύθερη εγκυκλοπαίδεια

Η Swiss International Air Lines είναι η μεγαλύτερη αεροπορική εταιρεία της Ελβετίας. Η Swiss έχει δίκτυο προορισμών στην Ευρώπη, στη Βόρεια Αμερική, στη Νότια Αμερική, στην Αφρική και στην Ασία. Η κύρια βάση της είναι το Διεθνές Αεροδρόμιο Ζυρίχης (ZRH).

Η Swiss International Air Lines χρησιμοποιεί τον κωδικό ΙΑΤΑ LX, τον οποίον κληρονόμησε από την Crossair (η Swissair χρησιμοποιούσε τον κωδικό SR). Χρησιμοποιεί όμως τον κωδικό ICAO SWR, ο οποίος ανήκε στην Swissair.

## [Επεξεργασία] Η Ιστορία της LX

Airbus A320-200 της Ελβετικής εταιρίας

Η εταιρεία δημιουργήθηκε πριν από την πτώχευση της Swissair (του πρώην αερομεταφορέα της Ελβετίας) το 2001. Οι μεγαλύτεροι πιστωτές της πτωχευμένης εταιρείας, η Credit Suisse και η UBS, αποφάσισαν να πουλήσουν όλα τα στοιχεία του ενεργητικού της Swissair, στην Crossair, που ήταν η αντίστοιχη εταιρεία της Swissair για την εξυπηρέτηση των ευρωπαϊκών περιφερειακών αεροδρομίων (τόσο η Swissair όσο και η Crossair ήταν θυγατρικές μιας εταιρείας συμμετοχών, της SRGroup). Η Crossair άλλαξε το όνομά της σε Swiss και η νέα εταιρεία ξεκίνησε πτήσεις στις 31 Μαρτίου 2002. Η εταιρεία ανήκει σε επενδυτικά ιδρύματα (61.3%), στο Ελβετικό Δημόσιο (20.3%), σε διάφορα καντόνια και κοινότητες (12.2%) και σε άλλους επενδυτές (6.2%). Η Swiss έχει δύο θυγατρικές εταιρείες, την Swiss Sun (100%) και την Crossair Europe (99.9%). Οι εργαζόμενοί της φτάνουν τους 5970.

Μετά από ένα χρόνο διαβουλεύσεων, η Swiss έγινε δεκτή στην αεροπορική συμμαχία oneworld, αφού η British Airways μπλόκαρε την αίτησή της (οι LX και ΒΑ είναι ανταγωνιστικές εταιρείες σε πολλά δρομολόγια). Τον Ιούνιο του 2004, η LX ανακοίνωσε την απόφασή της να μην ενταχθεί στην συμμαχία oneworld, διότι ήθελε να διατηρήσει ανέπαφο το πρόγραμμα ανταμοιβής συχνών επιβατών της και να μην το συγχωνεύσει στο πρόγραμμα της ΒΑ, Executive Club.

Στις 22 Μαρτίου 2005, η Lufthansa ανακοίνωσε το σχέδιό της να εξαγοράσει τη Swiss, ξεκινώντας με μειοψηφικό ποσοστό (11%) σε μια εταιρεία συμμετοχών στην οποία θα ανήκουν οι μετοχές της Swiss, την Air Trust. Η εξαγορά θα ολοκληρωθεί το 2007 και σύντομα οι δραστηριότητες της LX θα συγχωνευθούν με αυτές της Lufthansa. Οι δύο εταιρείες όμως προβλέπεται ότι θα πετούν με τα δικά τους χρώματα, όπως στην περίπτωση των Air France-KLM. Η Swiss εντάχθηκε στην αεροπορική συμμαχία Star Alliance και έγινε μέλος του προγράμματος συχνών επιβατών της Lufthansa, Miles and More.

Η εταιρεία έχει κάνει αίτηση για τη δημιουργία μιας νέας περιφερειακής αεροπορικής εταιρείας, της Swiss European Air Lines.

## [Επεξεργασία] Ο Στόλος της LX

Ο στόλος της Swiss περιλαμβάνει τα εξής αεροσκάφη (2005):

- 7 Airbus A319-100
- 14 Airbus A320-200
- 4 Airbus A321-100
- 9 Airbus A330-200
- 9 Airbus A340-300
- 8 Embraer ERJ 145
- 14 Avro RJ100
- 4 Avro RJ85

Σύμφωνα με το σύστημα δρομολογίων του 2006, η LX σκοπεύει να αποσύρει τα Embraer ERJ 145 και να μεγαλώσει τον στόλο των αεροσκαφών Avro.

## [Επεξεργασία] Kωδικοί της LX

- Kωδικός ΙΑΤΑ: LX
- Κωδικός ICAO: SWR
- Callsign: Swiss

## [Επεξεργασία] Εξωτερικοί Σύνδεσμοι

- Swiss International Air Lines
- Swiss Virtual Air Lines
- Star Alliance
- Άρθρο του BBC για την εκδήλωση ενδιαφέροντος εξαγοράς της Swiss

Ανακτήθηκε από "http://el.wikipedia.org../../../s/w/i/SWISS_International_Air_Lines_a984.html"

Κατηγορίες: Αεροπορικές εταιρείες | Ελβετικές Αεροπορικές εταιρείες | Ευρωπαϊκές αεροπορικές εταιρείες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Suomi
- Français
- עברית
- Bahasa Indonesia
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Српски / Srpski
- Svenska
- 中文